
REZUMAT 


Lucrarea Ludus tonalis compusă de Paul Hindemith în anul 1942 la New Haven (SUA) este o 
operă de mare importanţă și profunzime în creaţia pianistică universală. A fost publicată 
initial în anul 1943 la Editura Associated Music Publisher, având prima audiție la Chicago, pe 
15 februarie 1943 în interpretarea pianistului Willard McGregor. Conţine 25 de piese 
ingenios aranjate: 12 fugi compuse pe cele 12 sunete ale Seriei 1 hindemithiene, precedate de 
un preludiu, urmate de un postludiu şi legate între ele de 11 interludii. Fugile compuse la trei 
voci reprezintă nucleul ciclului. Durează aproximativ 50 de minute fără întreruperi, fiecare 
piesă nedepășind patru minute, ceea ce îl face uneori mai greu de audiat unui public 
neavizat. Ludus tonalis se află în strânsă legătură cu principiile teoretice expuse de Paul 
Hindemith în lucrarea Unterweisung im Tonsatz, prin aplicarea propriilor concepții de 
tehnică componistică și pianistică. Demonstrează măiestria și logica structurală de care 
dispunea Hindemith prin crearea unei scriituri contrapunctice cursive și frumoase. Precum 
Clavecinul bine temperat al lui Johann Sebastian Bach, Ludus tonalis nu se pretinde a fi decât 
un exercițiu ce comportă fugi pe toate sunetele. Dar diferă de acesta prin ordinea pieselor și 
a tonurilor de bază. Această ultimă compoziţie dedicată pianului solo a lui Paul Hindemith 
a devenit la scurt timp după apariţia sa o lucrare importantă atât cu folos pedagogic, cât și o 
prezenţă în viața de concert. Compozitorul s-a dovedit a fi nu numai un mare observator al 
tradiţiei și cultivator al sensibilităţii, ci şi un deschizător de drumuri. 

Cuvinte cheie: Hindemith, Ludus tonalis, centru tonal, polifonie, seria 1. 

În perioada maturității creatoare, Paul Hindemith termina în anul 1942 
lucrarea de mare anvergură (şi ultima) dedicată exclusiv pianului, Ludus tonalis. 
Ea stă în centrul carierei compozitorului, fiind scrisă douăzeci si unu de ani după 
primul lui mare succes avut cu Cvartetul de coarde op. 16, la Festivalul de Muzică 
Contemporană de la Donaueschingen din anul 1922, şi, exact douăzeci si unu de ani 
până la moartea sa, în anul 1963. Cu timpul, şi-a dobândit frumusețea și 
importanţa, câștigându-și locul binemeritat între cele mai valoroase creaţii ale 
literaturii pianistice. 

Această compoziţie reprezintă un echivalent modern al Clavecinului bine 
temperat al lui Johann Sebastian Bach. În timp ce în ciclul bachian se celebrează 
progresul și apogeul acordajului bine temperat, Ludus tonalis oferă un desăvârșit 
exemplu muzical pentru structura tonală proprie lui Hindemith. Scriitura 
polifonică clară şi curgătoare, compusă cu priceperea unui maestru iscusit, si logica 
structurală convingătoare au adus acestei piese cele mai înalte recunoașteri. Prin 
strânsele legături între tehnica componistică şi fundamentele teoretice, opera în 
sine constituie o adevărată chintesentá a universului hindemithian. 

Felul în care Hindemith a receptat opera lui Johann Sebastian Bach 
garantează conținutul moral al compoziţiei. 


Context creator, generalități 


Din 1938, Paul Hindemith si-a gásit in Elvetia un refugiu fatá de 
ameninţarea nazistă referitoare atât la interzicerea interpretării lucrărilor sale pe 
teritoriul german, cât și la faptul că soţia lui era pe jumătate de origine evreiască. 
În februarie 1940, la câteva luni după izbucnirea celui de-al Doilea Război Mondial, 
se hotărăște să emigreze în Statele Unite ale Americii. Perioada anilor 1940-1950 
reprezintă anii centrali ai carierei lui. Deşi era considerat unul dintre cei mai buni 
violisti ai vremii, nu a dorit să își câștige existența din interpretare si a preferat mai 
întâi să predea teorie la Universitatea din Buffalo, iar apoi compoziţie la 
Universitatea Yale din New Haven (Connecticut). 

Din cauza numărului redus de studenţi pe durata războiului (majoritatea 
fiind înrolați în armată), timpul mai puțin ocupat cu demersurile academice îi 
permite compozitorului să pregătească și să compună un număr mare de lucrări, 
printre care Ludus tonalis, The Four Temperaments (1940), Metamorfoze simfonice 
(1943) şi o serie de sonate pentru pian si instrumente de suflat (1941-1943). Aceste 
lucrări (pe lângă Mathis der Maler, Trauermusik) sunt printre cele mai populare si 
cântate compoziţii ale maestrului si reprezintă stilul hindemithian întipărit în 
conștiința muzicienilor și ascultătorilor. 

Într-o atmosferă de psihoză de război şi naționalism american contra 
emigranților, Hindemith a reușit să reziste acestor condiţii retrăgându-se în sfera 

privată, scriind pentru studenţii săi cărți de teorie și compunând muzică de cameră 
şi lieduri. În acest context, după terminarea Sonatei pentru două piane, care se încheie 
cu una dintre cele mai impunătoare fugi scrise de el, pornind cu 29 august 1942 a 
început conceperea unui caiet de fugi la trei voci, din care va răsări Ludus tonalis! 
(terminat în 12 octombrie). Iniţial, Hindemith nu își propusese compunerea unei 
opere de mare anvergură care să fie în strânsă legătură cu principiile componistice 
enunțate în lucrarea teoretică Unterweisung im Tonsatz, ci doar compunerea unui 
ciclu de douăsprezece mici fugi la trei voci ordonate cromatic pentru pian.? 

Ludus tonalis a fost conceput pe parcursul unei perioade de şase săptămâni 
la New Haven, de la sfârșitul lui august până la începutul lunii octombrie 19425, 
imediat după compunerea Sonatei pentru două piane (1942). 

La terminarea piesei, pe 12 octombrie 1942, numele ciclului nu era încă 
fixat. Hindemith îi prezintă iniţial editorului său un Klavierbuch [Carte pentru 
pian]. De abia pe 26 octombrie 1942, Hindemith se decide pentru un titlu adecvat: 
„Ich dachte, das Ganze Ludus Tonalis zu nennen, seiner etwas didaktischen (um 
nicht zu sagen sophisticated) Art wegen. Unsere Lateinspezialisten halten den Titel 
für sehr gut. Ich finde nichts besseres Englisches oder Deutsches, das so deutlich 
(und dabei doppeldeutig) sagen würde, was es ist, und dabei gleichzeitig die 
Klassifikation neben Wohltemperierten Klavier und Kunst der Fuge (nur der Art, nicht 
der Qualitát nach!) andeutete. Der vollstándige Titel würde sein: Ludus Tonalis — 
Studies in Counterpoint, tonal Organisation, and Piano Playing. Gut so? Gut so."* 

O traducere simplă a titlului ar fi Jocul tonal. Cuvântul latinesc ludus poate 
avea însă si semnificația de școală”. Prin urmare, o altă traducere ar putea fi Școala 
relaţiilor tonale. Binecunoscutul interes al compozitorului pentru muzica veche duce 
la concluzia că el a împrumutat termenul ludus din titlurile dramelor liturgice 
medievale. Așadar, Ludus tonalis (Jocul tonurilor) nu este doar un joc, ci şi o dramă 
care reiese din tensiunile dintre relaţiile tonurilor a căror desfăşurare urmăreşte 
rezolvarea acestora prin tratarea lor contrapunctică mai ales prin intermediul 
fugilor ciclului. 


1 Giselher Schubert, Paul Hindemith, Ludus Tonalis, Studies in Counterpoint, Tonal Organisation & Piano 
Playing, Wiener Urtext Edition, Schott, Viena, 1989, p. 5. 

? Aceste mici fugi sunt înregistrate de către Hindemith personal în inventarul nepublicat al propriilor 
opere, care se găsește la Institutul Hindemith din Frankfurt am Main în manuscris. 

3 Giselher Schubert, op. cit., p. 5. 

4 „Mă gândeam să numesc totul Ludus Tonalis, din cauza naturii didactice (pentru a nu o numi 
sofisticată). Specialiștii nostri în latină cred că e un titlu foarte bun. Eu nu găsesc nimic mai potrivit pe 
engleză sau germană, care să arate atât de clar (și ambivalent) ceea ce este, iar în același timp să 
sugereze o clasificare lângă Das Wolhtemperierte Klavier si Kunst der Fuge (numai prin natura sa, nu și 
calitativ!). Titlul complet ar fi: Ludus Tonalis - Studii în contrapunct, organizare tonală şi cântat la pian. 
E bine? E bine." Giselher Schubert, op. cit., (trad. n.). 

5 Oxford Latin Dictionary (Oxford: Clarendon Press, 1982, 1985 reprint), pp. 1048-1049. 

Ediţia americană, ce conținea multe greşeli (fapt care l-a nemulțumit pe 
autor) a apărut în august 1943 şi a fost trimisă apoi printr-un corespondent din 
Lisabona Editurii Schott din Mainz (deoarece în acea perioadă nu exista legătură 
poştală directă între Statele Unite si Germania) care a retipărit-o în ultimele luni ale 
războiului.! 

Ediţia finală si cea mai valabilă, revizuită după facsimilele compozitorului, 
a apărut în 1981, coordonată de Bernhard Billeter, cu ocazia efortului inventarierii 
şi publicării întregii opere hindemithiene.? 

Ludus tonalis este compus în strânsă legătură cu principiile muzicale 
teoretice de bază ale lui Hindemith, aplicând propriile concepţii de tehnică 
componisticá si pianistică. Părerile teoretice despre relațiile dintre sunete sunt 
explicate în lucrarea sa Unterweisung im Tonsatz, iar premisele componistice 
constau în reprezentarea sistematică a fugilor autonome, întregite de interludii 
contrastante. 

Ludus tonalis nu este doar o demonstraţie sonoră, ci și una formală a seriei 
tonale a compozitorului. În aceste două componente, lucrarea leagă trecutul cu 
modernul:: sonor, el utilizează cele mai dure disonante, dar din punct de vedere al 
construcției formale, opera este moştenirea lui Johann Sebastian Bach.^ 

Într-un moment când tonalitatea se vedea atacată din toate direcţiile, mai 
ales de către suporterii tehnicii seriale dodecafonice, a apărut din SUA un apărător 
al ei în persoana lui Paul Hindemith. Criza suferită de sistemul tonal, pornită la 
începutul secolului al XX-lea, nu încetase să se oprească, dar ea nu era suficient de 
avansată pentru a putea prezice deznodământul si de a putea afirma care dintre 
tendinţele antagoniste vor ieşi învingătoare în lupta succesiunii istorice, ori dacă 
vreuna dintre tendinţe ar putea fi câştigătoare. 

Pe lângă inspiraţia modelului fugilor bachiene, aranjarea tonală are ca 
model Das Wohltemperierte Klavier. Aşa cum ciclul bachian face o demonstraţie 
experimentală a acordajului temperat (unde este prezentă diferența dintre 
modurile major şi minor, rezultând cele 24 de preludii și fugi per volum), tot aşa și 
Ludus tonalis, prin cele douăsprezece fugi scrise strict la trei voci, exemplifică și 
materializează seria tonală a lui Hindemith. Cele douăsprezece sunete 
fundamentale reprezintă cei douăsprezece centri tonali ai fiecărei fugi, dispare 
diferența dintre modul major si minor si se creează o sonoritate corespunzătoare 
timpului său, în care disonanta nu mai este considerată o instabilitate. 

Hans Tischler consideră cá Hindehmith utilizează așa-zisul concept de 
contrapunct disonant, care, desi respectă ideea de consonantá ca element structural 


1 Giselher Schubert, op. cit., p. 7. 

2 Paul Hindemith, Sämtliche Werke, vol. V, 10, Klaviermusik II, coordonat de B. Billeter, Mainz, 1981, 
p. 160. 

3 Wolfgang Rogge, Hindemiths „Ludus Tonalis", în: Musik im Unterricht, nr. 55, 1964, p. 13. 

4 Paul Hindemith, Johann Sebastian Bach - ein verpflichtendes Erbe, Insel-Verlag, Frankfurt, 1953. 

fundamental, foloseşte acorduri netraditionale ca si structuri consonante noi, 
lárgind sfera sonoră cu sunete disonante.! Se creează o textură contrapuncticá 
inedită, o melodică aparte prin folosirea unor noi inlántuiri de acorduri care 
integrează sunete străine acestora. Aceste sunete nu sunt percepute în context ca 
stridente, nederanjând logicii funcţionale. Apar, pe alocuri, pasaje extinse de 
politonalitate, uneori prin frecventa suprapunere a majorului cu minorul unor 
teme ce se aud simultan, alteori prin folosirea secventatá a unor motive diatonice 
sau cromatice. O caracteristică a încheierii cadentelor este cá ele nu se bazează pe o 
inlántuire armonică, ci pe una melodică. 

Fără a fi un revoluţionar, forța lui Hindemith constă în dezvoltarea 
limbajului tonal (ce se credea că ar fi ajuns la ultimele limite), în reușita unei 
sinteze a tonalului cu modalul, în a schimba cadrul social și conţinutul expresiv al 
muzicii. Ideile sale dezvoltate în lucrarea Unterweisung im Tonsatz constituie un 
instrument de lucru extrem de prețios în înțelegerea legilor materiei sonore pe care 
o foloseşte. 

Precum Clavecinul bine temperat, Ludus tonalis nu se pretinde a fi decât un 
exercițiu ce comportă fugi pe toate sunetele. Dar diferă de acesta prin ordinea 
pieselor si a tonurilor de bază. În Clavecin, fiecare dintre cele două volume contine 
cáte 24 de piese, adicá cáte un preludiu si o fugá (la 2, 3, 4, 5 voci) scrise pe fiecare 
dintre cele douásprezece sunete ale gamei cromatice, fiecare sunet fiind prezent 
atát in modul major, cát si in cel minor. 

Ludus tonalis contine 25 de piese: 12 fugi compuse pe cele 12 sunete ale 
Seriei 1 hindemithiene, precedate de un preludiu, urmate de un postludiu si legate 
intre ele de 11 interludii. Fugile reprezintá nucleul ciclului, toate sunt compuse la 
trei voci si întruchipează diferite tipuri: fugi simple, duble, triple, in oglindă si 
recurente. 

La Bach, tonicile preludiilor si fugilor din Clavecinul bine temperat urmeazá 
ordinea cromaticá strictá, fiecare mod major fiind urmat de modul minor. 

La Hindemith, ordinea tonicilor fugilor este motivatá de gradul de 
înrudire a celor douăsprezece sunete, luându-l pe do ca centru tonal. 

Dispunerea tonală a fugilor este ordonată după schema seriei 1 a 
compozitorului teoretizată în Unterweisung im Tonsatz care începe cu nota do si se 
termină pe fat. 

Seria celor 12 sunete ordonate dupá gradul de inrudire este: 


1 Hans Tischler, Remarks on Hindemiths contrapuntal technique. Based on his Ludus Tonalis of 1942, în: Essays 
in musicology, Bloomington, Indiana, 1968, p. 175. 
2 Paul Hindemith, Unterweisung im Tonsatz, vol. I, Schott, Mainz, 1940, p. 32. 

Ex. 1: Seria | 


Această serie nu are o valoare compozitionalá în sine, ea nu face decât să 
etaleze o ierarhie în raport cu un sunet anume, în urma unor subtile experienţe 
acustice. Deşi se consideră că muzica lui Hindemith este esențialmente tonală, nu 
suntem dominați de modul major sau minor, ci mai degrabă de un caracter modal 
şi diatonic, aceasta producându-se prin lărgirea conceptului de mod. 

lerarhizarea se impune si în privința folosirii intervalelor simultane și a 
acordurilor. Clasificarea intervalelor în consonante şi disonante e abandonată, ele 
fiind ordonate după gradele de tensiune ale agregării sonore, după tendința de 
convergenţă sau divergență. 

Preludiul ce începe cu centrul tonal do se termină pe fat, iar Postludiul 
debutează cu fat si se încheie cu do, ceea ce dă unitate întregului ciclu. 

Interludiile modulează, în general, de la un ton al unei fugi la altul. Astfel, 
cele douăzeci şi cinci de piese ale lucrării reușesc să creeze o unitate perfectă, în 
pofida absenței, deliberate, desigur, a unui principiu ciclic sau serial. 

Schema completă a ciclului dezvăluie o simetrie a construcţiei. O deosebită 
rotunjire a ciclului este dată de preludiu si postludiu. Postludiul reprezintă o 
recurenţă (formă de Krebs) a preludiului. 


Analiza 


O privire mai detaliată a lucrării vine să confirme cele spuse pînă acum și 
să îi demonstreze încă o dată valoarea. 

1. Praeludium este construit din trei strofe. Debutând cu un scurt recitativ 
improvizatoric arpegiat pe do în măsura de patru pătrimi, urmat de un arioso în trei 
timpi - care ne trimite cu gândul la polifonia renascentistă - se încheie cu un 
ostinato în cinci timpi pe fat. (măsura 1-33 în do, 34-47 în fat). 

2. Fuga prima in Do are trei subiecte, care sunt expuse rând pe rând, ca apoi 
acestea să apară simultan. 

3. Interludium, amintind de o improvizație romantică, este tematic alcătuit 
din scurte motive ritmice ale unor fragmente de game, începând în do si modulând 
spre sol, pregătind următoarea fugă. De remarcat sunt anumite pasaje de acorduri 
ale căror mișcări contrare ale vocilor superioare adaugă un plus de tensiune și 
expresie. 


100 


4. Fuga secunda in Sol are o lungime considerabilă, dar se caracterizează 
printr-o extremă concizie. Deşi subiectul nu utilizează decât patru note, puntile 
dintre expunerea temelor sunt mai extinse. Are un caracter de dans animat, 
datorită pulsatiei ritmice de cinci optimi. 

5. Interludium este o piesă mai liniştită, pastorală în care vocile ating un 
punct culminant în registrele extreme. 

6. În Fuga tertia in Fa este aplicată tehnica recurentei: pornind de la un 
punct care constituie axa de simetrie a piesei, toate notele urmează ordinea inversă 
celor de la început. 

7. Următorul Interludium este un bun exemplu pentru relaxarea 
concentrării urmăririi fugilor prin fraze precise de patru sau trei măsuri care se 
repetă invariabil, cu ritmuri precise, cu o scriitură si ornamenticá specifică 
Barocului, a unei gavotte. 

8. În Fuga quarta in La remarcăm trei strofe ale unei fugi duble. Prima este 
construită pe subiectul A, ce-a de a doua secțiune, mai lentă, lirică, are la bază 
subiectul B, iar ultima dezvoltă simultan cele două subiecte și răsturnarea lor. 

9. Interludium are un caracter vioi de preludiu baroc, ale cărui puncte 
culminante comportă contradicții ritmice de trei pátrimi şi trei saisprezecimi 
integrate măsurii de patru pătrimi. 

10. Fuga quinta in Mi are cel mai lung subiect dintre toate fugile din 
Ludus tonalis, fiind construit pe o temă rapidă asimetrică de șapte măsuri, 
conţinând toate cele douăsprezece note ale Seriei 1. Folosind frecvent secvențele, 
este una dintre cele mai accesibile din ciclu, amintind de pulsul unei gigue. 

11. Interludium ce urmează linişteşte atmosfera prin arpegii blânde de terțe, 
de factura unei miniaturi în stil chopinian. 

12. Fuga sexta în Mib este o fugă lentă construită pe un subiect a patru 
măsuri, ale cărui dux şi comes se completează într-un enunț de douăsprezece 
sunete, în stil rococo. 

13. Interludium următor are caracter contrastant de marș cu ritmuri 
punctate care insufletesc atmosfera, reprezentând centrul de simetrie al întregului 
ciclu. 

14. Fuga septima in Lab se clădeşte pe un subiect lung de patru măsuri cu 
ritm punctat, de data aceasta într-un tempo moderat, cu o scriitură de tip romantic. 

15. Interludium, desi compus în spiritul unei miniaturi brahmsiene, 
amintește prin tema si formulele ritmice utilizate de marșul din Sonata a treia pentru 
pian, având şi un punct culminant asemănător. 

16. Fuga octava in Re are un caracter mai auster, dat de sonoritátile de 
cvinte, cvarte, septime si none, ce se regăsesc într-o temă al cărui ritm asimetric, 
scurt si vioi, desfásurat pe cinci timpi se deplaseazá continuu in raport cu másura 
de patru pátrimi in care este scrisá. 

17. Interludium (cu caracter de toccată barocă) ce precede fuga în sib este 
piesa cea mai virtuoză din punct de vedere al scriiturii pianistice, a cărei secțiune 
centrală aminteşte de anumite pasaje ale primei Sonate pentru pian, mai ales prin 
procedeul tipic hindemithian de a repeta un motiv în timp ce desenul 
contrapunctului care se deplasează pe o scară schimbă aspectul armonic. 

18. Fuga nona in Sib, cu o temă complexă, vioaie, însoțită de un contrapunct 
elegant, este dominată de o atmosferă de sfârșit de secol al XVIII-lea, datorită unor 
modulatii la unison. Subiectul este variat prin diferite tehnici de inversare, variaţii 
ritmice, augmentare, în stretto. Prin reluarea în final a primei strofe se creează un 
episod conclusiv, amintind un caracter de rondo. 

19. Interludium care urmează reprezintă un cântec foarte expresiv, pastoral, 
ce reiese dintr-o inlántuire de acorduri care contin multe note ținute. 

20. Fuga decima in Reb este o fugă în oglindă. Există un punct median, după 
care fuga se reia răsturnată în oglindă. 

21. Interludium (scris într-o mişcare rapidă asemănătoare unei courante) se 
caracterizează prin formule de bas ostinat și deplasare de accente. Cea de a treia 
secţiune în si este o replică exactă a primeia scrisă în dot. Între cele două există o 
trecere scurtă în do, unde tema principală este tratată la mâna strângă si este 
acompaniată de o succesiune de cvarte la mâna dreaptă. 

22. Fuga undecima in Si (Canon) conţine un canon la cvintă pe o pedală de 
bas liber, însoţit de o secțiune mai liberă. 

23. Interludium ce urmează relaxează atmosfera printr-un episod cu 
caracter de vals romantic scris în trei optimi. 

24. Fuga duodecima in Fat are un subiect ce stă în strânsă legătură cu 
contrasubiectul. Tema din expoziție este tratată în stretto. Către sfârşit, în repriză, 
există un grup cadential mai elaborat, care conferă acestei fugi un caracter de 
mișcare de sonată. 

25. Postludium-ul intregeste si dă unitate întregii lucrări, printr-un ultim 
artificiu tehnic utilizat de compozitor. Epilogul se bazează pe enunţul inversat și 
recurent al prologului, având aceleași trei strofe ce contin un arioso median. De la 
prima la ultima notă pe care se construiește un acord final de Do, totul este inversat 
atât în timp cât şi în spațiu. 


Concluzii 


După cum arată și titlul, Ludus tonalis nu este o lucrare atonală, ci o lucrare 
tonală care urmează anumite reguli. În anumite sensuri este un joc cu sunetele, așa 

cum întreaga muzică a lui Paul Hiundemith apare ca o căutare a emancipării 
disonantei, ca reacție apărută faţă de muzica romantică.! 

Există o evoluţie îndelungată de interpretare psihologică a destinderii- 
repausului complet pentru consonantá si a tensiunii-incertitudinii pentru 
disonantá care a impus-o pe aceasta din urmá ca pe o gresealá intentionatá. 
Se înlătură disconfortul subiectiv al disonantei, producându-se egalizarea si 
uniformizarea modurilor major și minor, desprinzându-se astfel de regulile impuse 
de sistemul clasic tradiţional. Teoria lui Hindemith este o continuare logică a 
sistemului diatonic al ultimelor șase secole de evoluție muzicală, fiind totodată 
rodul unei căutări îndelungate, pornind încă de la primele sale compoziții. 
Bazându-se pe tonurile gamei cromatice, Hindemith stabilește fundamentalele, 
formarea si inlántuirea acordurilor, în funcţie de argumentarea armonicelor 
sunetelor. Principiul înrudirii a două fundamentale pe baza numărului de 
armonice comune dă ordinea valorică a sunetelor, stabilind ierarhia intrinsecă a 
intervalelor, schimbând înțelesul noţiunii de consonant si disonant în sensul 
armonic.? 

Hindemith nu recunoaşte polaritatea modului major si minor 
(Tongeschlecht), ci doar raportarea la un centru tonal, compunând pe fiecare dintre 
cele douăsprezece sunete ale scării cromatice câte o fugă la trei voci, 
specificându-le fiecăreia fundamentala proprie: în do, în sol etc. Fugile sunt 
ordonate după principiul înrudirii sunetelor, conform propriei Serii 1. 

Interludiile au rolul de a face legătura dintre fugi, de a modula şi sunt 
concepute atât pentru a fixa cât și pentru a depăși diferitele facturi ale acestora, 
contrastând cu strictetea scriiturii contrapunctice. Ele sunt dominate de o mare 
diversitate din punct de vedere al tehnicii componistice si al mijloacelor de 
expresie utilizate, având forme mai libere, ce contin structuri lente improvizatorice, 
forme de lied cu o melodicá delicatá, dar si de piese ce necesitá o virtuozitate 
maximá. ? 

Unele ne duc cu gândul la piese de caracter. Doar trei dintre ele 
poartă denumiri:  Pastorală (Interludiul nr. 2), Mars (Interludiul nr. 6) si 
Vals (Interludiul nr. 11). Pianistul Franzpeter Goebels desemnează următoarele 
caracterele interludiilor: 1: Improvisation; 2: Pastorale; 3: Moment musical; 4: Etüde; 
5: Intermezzo; 6: Marsch; 7: Trauermarsch; 8: Capriccio; 9: Elegie; 10: Ostinato; 11: Valse. 

Ín partiturile personale ale pianistei Emma Lübbecke-Job, prietena din 
tinereţe a compozitorului, găsim următoarele precizări în dreptul fiecărui 
interludiu: 1: prall, rund, energisch, knapp (plin, rotund, energetic, concis); 2: zarte 


1 Wolfgang Rogge, Hindemiths „Ludus Tonalis”, in: Musik im Unterricht, nr. 55 (1964), pp. 11-15. 

? Lucian Grigorovici, Armonia lui Paul Hindemith, in: Muzica, vol. 15, Bucuresti, 1965, pp. 31-36. 

3 Klaus Billing, Reclams Klaviermusikführer, vol. II, Stuttgart, 1987, p. 63. 

^ Franzpeter Goebels, Interpretationsaspekte zum „Ludus Tonalis", in: Hindemith-Jahrbuch/ Annales 
Hindemith, 1972/11, Schott, Mainz, 1972, p. 156. 

Dichtung, schön, nicht weichlich, fließend (poezie delicată, frumos, nu moale, 
curgător); 3: leichter Jazzrhythmus, alles sehr knapp, ohne Aufenthalt weiter, nirgends 
verlängern oder aufhalten (ritm de jazz uşor, totul foarte concis, fără pauze, fără 
lungiri sau opriri); 4: toccataühnlicher Satz (parte asemănătoare unei toccate); 
5: sehr fließend, gleichmăfiges und genaues Zusammenspiel (fluent, egal si deodată); 
6: sehr munter (foarte curajos); 7: ganz und gar gleichmäßig (foarte vioi, cu totul si cu 
totul egal); 8: wie aus der Pistole (ca si din pistol); 9/10: fárá denumire; 11: rhytmisch, 
Temperamente, leicht voran, nicht elegisch (ritmic, temperament, usor condus inainte, 
fárá caracter de elegie).! 

Forma si ordonarea pieselor din care este compus Ludus tonalis ne trimit cu 
gândul la modele tradiționale ale secolelor XVIII si XIX, cărora Hindemith reușește 
să le dea prin scriitura sa o mare putere expresivă, experimentând noi mijloace 
stilistice, dezvoltând noi structuri contrapunctice şi posibilități armonice. 

Preludiul şi Postludiul întregesc ciclul cu un prolog și un epilog dramatic. 
Ele sunt compuse cu o disciplină strictă, amintind de Kunst der Fuge?, lucrare pe 
care Johann Sebastian Bach nu a dedicat-o unui instrument anume, tocmai pentru a 
evita problema orchestratiei si a timbrului, urmărind o cale de a exprima muzica în 
sine fără limitarea impusă de un instrument anume. În Preludiu se recunoaște stilul 
de toccata, compus într-o formă tristrofică ce contine un arioso şi elemente de 
ostinato. Postludiul este compus printr-un procedeu inedit, reprezentând o 
inversiune la 180 de grade a partiturii, adică o prezentare recurentă a Preludiului. 

Ludus tonalis contine nu numai cea mai cursivá și frumoasă scriitură 
contrapunctică, ci demonstrează măiestria si logica structurală componistică de 
care dispunea Hindemith. 

În general, în fugi predomină caracterele linistite. Se pot face ușor asocieri 
ale temelor, care, prin caracterul lor instrumental, amintesc de instrumente cu 
coarde şi de suflat. 

Interesant de observat este faptul că fugile nu au un contrasubiect 
constant, temele diferitelor fugi se amestecă între ele, atribuindu-si când rolul de 
temă, când cel al comentariilor temelor principale. 

Fugile sunt concepute formal și structural diferit, cu excepţia fuga septima 
in As si fuga octava in D. Desi Hindemith individualizează fiecare piesă, el 
consolideazá unitatea ciclului prin diferitele modalitáti (inrudirea motivelor si a 
centrilor tonali folositi, scriitura polifoná la trei voci), incát doar la o prezentare 
integrală a lucrării sunt relevate toate intențiile compozitorului. 

Subtitlul compozitorului atribuit ciclului, Studii în contrapunct, organizare 
tonală și cântat la pian, directioneazá atenţia interpretului nu înspre dramatismul 
piesei, ci către problemele tehnice ale contrapunctului și cântatului la pian. Fugile 


1 Exemplarele sunt păstrate la Institutul Hindemith, Frankfurt am Main. 
2 Günter Metz, Melodische Polyphonie in der Zwólftonordnung, Baden-Baden, 1976, p. 450. 

sunt într-adevăr studii de contrapunct, interludiile devin studii ale limbajului 
pianistic asemenea unor toccate, fiecare devenind în sine un studiu al organizării 
tonale. 

Într-un final, scopul acestui ciclu este transpunerea conceptelor teoretice 
ale lui Hindemith, cele ale ordinii si dinamicii tonale, în modalitatea de expresie 
cea mai potrivită, muzica însăși. Faptul că el folosește pianul pentru această lucrare 
monumentală evidenţiază determinarea sa de a evita efectele timbrale superlative 
şi exagerate si de a se concentra pe factorii esentiali ai muzicii: generarea mișcării 
muzicale şi a ordinii tonale, îmbinarea armonioasă dintre activitatea melodică si 
baza armonică, sunetul în sine şi structura formală. 

Prima audiție a avut loc la Chicago pe 15 februarie 1943, în interpretarea 
pianistului Willard McGregor. Datorită succesului în Statele Unite a fost necesară, 
la câteva luni, o a doua editare a partiturii. Din 1946, Ludus tonalis a fost făcut 
cunoscut si în Germania, datorită stráduintei prietenei compozitorului, Emma 
Lübbecke, si a pianistului Eduard Erdmann, care au introdus lucrarea în 
repertoriul lor.! 

Ciclul durează aproximativ 50 de minute fără întreruperi, fiecare piesă 
nedepásind patru minute, ceea ce îl face uneori mai greu de audiat unui public 
neavizat. 

Ludus tonalis a devenit cu timpul o lucrare importantă atât cu folos 
pedagogic cât si o prezenţă în viaţa concertistică. 

